b'\n_START_ARTICLE_\nResidens\n_START_SECTION_\nDagens betydning\n_START_PARAGRAPH_\nEn ambassad\xc3\xb8rs representative bolig blir i dag ofte kalt en residens. Begrepet blir n\xc3\xa5 ogs\xc3\xa5 brukt i forbindelse med luksuri\xc3\xb8se bosteder for personer med h\xc3\xb8ye krav. Eksempelvis er en seniorresidens et hotellignende boligkompleks med h\xc3\xb8yeste komfort for (velst\xc3\xa5ende) pensjonister (en eufemisme for eldrebolig). En strandresidens eller jaktresidens er et luksushotell eller et eksklusivt ferieboliganlegg med direkte tilgang til en strand eller jaktomr\xc3\xa5der. En fyrstes sommersete blir ofte kalt sommerresidens.\n_START_SECTION_\nResidensby\n_START_PARAGRAPH_\nEn residensby er betegnelsen p\xc3\xa5 stedet hvor en aristokratisk hersker hadde sitt sete. I middelalderens og nyere tids klassiske residensbyer var ofte det geistige og \xc3\xb8konomiske potensialet til herskerens omr\xc3\xa5de konsentrert. Fremfor alt er de tidligere residensbyenes arkitektur preget av deres funksjon som herskerens representative bosted._NEWLINE_Et klassisk eksempel p\xc3\xa5 en residensby er M\xc3\xbcnchen, som var setet til Wittelsbachene, og som utviklet seg til \xc3\xa5 bli Bayerns sentrum, og som f\xc3\xb8lge av dette ogs\xc3\xa5 sentrum for politikk, n\xc3\xa6ringsliv og kultur i Bayern. I dag blir bygninger fra tiden som residensby ofte benyttet til offentlige form\xc3\xa5l.'